# VENDIM

**Nr. 501, datë 29.8.2018**

# PËR MIRATIMIN E RREGULLORES PËR EKSPERTËT E OBJEKTEVE TË PRONËSISË INDUSTRIALE

# Ndryshuar me:

# VKM Nr. 477, datë 13.7.2022

Në mbështetje të nenit 100 të Kushtetutës dhe të neneve 198/b, 198/c, 198/ç dhe 202, të ligjit nr. 9947, datë 7.7.2008, “Për pronësinë industriale”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Miratimin e rregullores për ekspertët e objekteve të pronësisë industriale, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohet Drejtoria e Përgjithshme e Pronësisë Industriale për zbatimin e këtij vendimi. Ky vendim hyn në fuqi pas botimit në Fletoren Zyrtare.

KRYEMINISTRI

# Edi Rama

**RREGULLORE**

PËR EKSPERTËT E OBJEKTEVE TË PRONËSISË INDUSTRIALE

Neni 1

*(Fjala “licencohen”, zëvendësohet me fjalën “çertifikohen”, me VKM Nr. 477, datë 13.7.2022)*

# Qëllimi

Kjo rregullore ka për qëllim përcaktimin e rregullave dhe procedurave të regjistrimit për ekspertët e objekteve të pronësisë industriale (në vijim, PI), të cilët çertifikohen nga Drejtoria e Përgjithshme e Pronësisë Industriale.

# Neni 2

*(Fjala “licencohet”, “t’u licencuar”, “licencim”, “të licencohet”, zëvendësohet me fjalën “ëertifikohet”,“t’u çertifikuar”, “çertifikim”, “të çertifikohet”me VKM Nr. 477, datë 13.7.2022*

**Ekspertët e objekteve të pronësisë industriale**

1. Ekspertët e PI-së, janë:
2. Ekspertët për patentat e shpikjeve dhe modelet e përdorimit;
3. Ekspertët për disenjot industriale, markat tregtare dhe treguesit gjeografikë.
4. Kandidati që kërkon të çertifikohet si ekspert për patentat e shpikjeve dhe modelet e përdorimit duhet të depozitojë dokumentacionin e nevojshëm pranë komisionit të vlerësimit të DPPI-së, si më poshtë vijon:
5. Kërkesën për çertifikim si ekspert i PI-së për patentat e shpikjeve dhe modelet e përdorimit;
6. Jetëshkrimin;
7. Pagesën e tarifës përkatëse për të marrë pjesë në testim;

ç) Diplomën e ciklit të dytë të studimeve “Master shkencor” në fushën ku kërkohet ekspertizë;

1. Çdo dokument tjetër që vërteton pjesëmarrjen në aktivitete me temën e pronësisë industriale, si dhe njohuritë e posaçme në fushën e PI-së.
2. Kandidati që kërkon të çertifikohet si ekspert për disenjot industriale, markat tregtare dhe treguesit gjeografikë duhet të depozitojë dokumentacionin e nevojshëm pranë komisionit të vlerësimit të DPPI-së, si më poshtë vijon:
3. Kërkesën për çertifikim si ekspert për disenjot industriale, markat tregtare dhe treguesit gjeografikë;
4. Jetëshkrimin;
5. Diplomën e noterizuar të ciklit të dytë të studimeve “Master shkencor”; ç) Pagesën e tarifës përkatëse për të marrë pjesë në testim.
6. Dokumenti i ekstraktit të regjistrimit të QKB-së do të sigurohet nga vetë komisioni i vlerësimit

të DPPI-së.

1. Ish-punonjësit e DPPI-së, që kanë jo më pak se 4 vjet eksperiencë pune në çështjet e pronësisë industriale, që depozitojnë një kërkesë për t’u çertifikuar si ekspertë të PI-së, nuk i nënshtrohen testimit vlerësues.
2. Ish-anëtarët e bordit të apelit të DPPI-së, që kanë jo më pak se 2 vjet përvojë pune në këtë bord, që depozitojnë një kërkesë për t’u çertifikuar si ekspertë të PI-së, nuk i nënshtrohen testimit vlerësues.
3. Eksperti ka për detyrë kryerjen e ekspertizës në fushën e PI-së pranë çdo organi, ku kjo mund të kërkohet:
4. të japë shpjegime profesionale mbi objektet e PI-së përpara organit që e ka kërkuar si ekspert;
5. të japë mendimin e specializuar përpara organit që kërkon ekspertizën në zgjidhjen e konflikteve me objekt PI-në.
6. Eksperti duhet të kryejë detyrat e marra:
7. duke iu përmbajtur dispozitave ligjore dhe duke respektuar kodin e etikës profesionale;
8. duke siguruar fshehtësinë e të dhënave që i janë besuar si ekspert;
9. duke respektuar rregullat procedurale, përfshirë dhe ato të procedurave gjyqësore.
10. Eksperti ka të drejtë të heqë dorë nga ekspertimi në çdo kohë, nëse paraqet me shkrim arsyet e ligjshme të dorëheqjes apo pamundësinë fizike të justifikuar.

Neni 3

*(Fjala “licensimin” “licencimit”, “licencën”, “licencë”, “licencohet”zëvendësohet me fjalën “çertifikimin”, “çertifikimit”, “çertifikatë”, “çertifikohet” me VKM Nr. 477, datë 13.7.2022)*

# Komisioni i vlerësimit

1. Komisioni i vlerësimit funksionon si një strukturë e ngritur brenda DPPI-së, për çertifikimin e ekspertëve të PI-së, në përputhje me parashikimet e nenit 193/ç, të ligjit nr. 9947, datë 7.7.2008, “Për pronësinë industriale”.
2. Komisioni i shqyrton kërkesat një herë në 3 muaj dhe vendos për datën kur zhvillohet testimi. Data e zhvillimit të testimit caktohet jo më shumë se 1 (një) muaj nga shqyrtimi i kërkesave.
3. Drejtori i Përgjithshëm i DPPI-së urdhëron krijimin e komisionit të vlerësimit të ekspertëve të PI- së, të përbërë nga tre punonjës të DPPI-së, si anëtarë të komisionit, njëri nga të cilët emërohet kryetar.
4. Kryetari cakton një nga anëtarët e komisionit të mbajë dokumentet e kandidatëve, si dhe të kryejë veprimet shkresore deri në përfundim të procedurës së çertifikimit.
5. Komisioni i shqyrton kërkesat për përfaqësues një herë në 3 muaj dhe vendos për datën e zhvillimit të testimit.
6. Testimi vlerësues për ekspertët e PI-së bëhet me shkrim.
7. Tezat e testimit vlerësues i përgatit komisioni i vlerësimit.
8. Kandidati, që ka plotësuar dokumentacionin e nevojshëm për të marrë pjesë në testim, lajmërohet nga komisioni me anë të postës elektronike/telefonit për vendin, datën dhe orën kur do të zhvillohet testimi.
9. Nëse kandidati nuk plotëson dokumenta-cionin e nevojshëm për të marrë pjesë në testim, njoftohet që, brenda 5 ditëve nga njoftimi, të plotësojë dokumentacionin, në të kundërt, kërkesa e tij për të marrë pjesë në testim refuzohet.
10. Komisioni i vlerësimit, brenda 30 ditëve nga data e testimit kualifikues, njofton kandidatët që i janë nënshtruar testimit nëse janë kualifikuar apo jo.
11. Kandidatët e kualifikuar ftohen të kryejnë pagesën e çertifikimit brenda 30 (tridhjetë) ditëve nga data e njoftimit.
12. Kandidatët e kualifikuar, që kryejnë pagesën brenda afatit të parashikuar në pikën 11 të këtij neni, pajisen nga DPPI-ja me licencën e përfaqësuesit të autorizuar të PI-së brenda 15 ditësh nga data e pagesës.
13. Nëse kandidati nuk paguan pagesën në afat, komisioni i vlerësimit e rrëzon kërkesën për ekspert

dhe njofton kandidatin.

1. Të drejtën e ushtrimit të profesionit si ekspertë të PI-së e kanë vetëm personat, të cilët janë të pajisur me çertifikatë nga DPPI-ja, e cila përmban:
2. Emrin e ekspertit;
3. Numrin e ekspertit në regjistrin e ekspertëve të PI-së;
4. Llojin e objektit të pronësisë industriale për të cilën çertifikohet;
5. ç) Datën e regjistrimit në regjistër.
6. Çertifikata nënshkruhet nga drejtori i Përgjithshëm i DPPI-së.
7. Për marrjen e çertifikatës paguhet tarifa e parashikuar në vendimin nr. 883, datë 13.5.2009, të Këshillit të Ministrave, “Për miratimin e tarifave për regjistrimin e objekteve të PI-së”.

Neni 4

*(Fjala, “licencës”, “licenca”, zëvendësohet me fjalën “çertifikatës”, “çertifikata” me VKM Nr. 477, datë 13.7.2022*

# Regjistri i ekspertëve të PI-së

1. E drejta për ushtrimin e veprimtarisë të ekspertit të PI-së fitohet me regjistrimin e tij në regjistër dhe më dhënien e certifikatës nga DPPI-ja.
2. Regjistri i ekspertëve të PI-së përmban:
3. Ekspertët e patentave të shpikjes dhe modeleve të përdorimit;
4. Ekspertët për disenjot industriale, markat tregtare dhe treguesit gjeografikë;
5. Numrin e ekspertit të PI-së në regjistër; ç) Datën e regjistrimit në regjistër;
6. Datën e regjistrimit të ndryshimeve në regjistër; dh) Datën e çregjistrimit nga regjistri;
7. Ekstraktin e përftuar nga regjistri i ekspertëve të PI-së që lëshohet nga komisioni i vlerësimit i DPPI-së me firmë të drejtorit të Përgjithshëm.
8. Ekspertët e PI-së, për t’u regjistruar në regjistër, duhet të kenë kaluar testimin për ekspertë dhe të kenë bërë pagesën për marrjen e çertifikatës.
9. Regjistrimi në regjistrin e ekspertëve të PI-së bëhet çdo vit para skadimit të afatit njëvjeçar të ripërtëritjes, sipas pikës 7, të nenit 198/c, të ligjit nr. 9947, datë 7.7.2008, “Për pronësinë industriale”, kundrejt tarifës për ripërtëritje e parashikuar në vendimin nr. 883, datë 13.5.2009, të Këshillit të Ministrave, “Për miratimin e tarifave për regjistrimin e objekteve të PI-së”. Nëse përfaqësuesi nuk kryen pagesën e ripërtëritjes brenda afatit, atij i humbet e drejta e përfshirjes në regjistrin e përfaqësuesve të autorizuar. Kjo e drejtë rifitohet pas kryerjes së pagesës së ripërtëritjes nga përfaqësuesi. Me kryerjen e pagesës nga përfaqësuesi, kryhet përditësimi dhe ripërfshirja e tij në regjistrin e përfaqësuesve të autorizuar.
10. Nëse eksperti i PI-së nuk e ushtron aktivitetin tregtar për një periudhë 5-vjeçare, çertifikata nuk ripërtërihet dhe eksperti duhet t’i nënshtrohet edhe një herë testimit për marrjen e çertifikatës.
11. Çertifikata e ekspertit të PI-së ripërtërihet çdo vit, pa testim, kundrejt tarifës së pagesës përkatëse.

Neni 5

# Shënimi i ndryshimeve në regjistër

Në rastin kur eksperti kërkon ndryshimin e adresës ose të të dhënave të tjera, ai duhet të paraqesë kërkesë për pasqyrimin e këtyre ndryshimeve në regjistër dhe të bëjë pagesën e tarifës së parashikuar në vendimin nr. 883, datë 13.5.2009, të Këshillit të Ministrave, “Për miratimin e tarifave për regjistrimin e objekteve të PI-së”.

Neni 6

# Publikimet

1. Zyra do të publikojë regjistrin e ekspertëve dhe të gjitha ndryshimet e bëra në regjistër, në faqen

*ëeb* të DPPI-së dhe në buletinin e saj zyrtar.

1. DPPI-ja i publikon ekspertët e PI-së në format elektronik në faqen zyrtare të saj, vetëm pasi të ketë verifikuar që kandidati për ekspert të jetë regjistruar për lejimin e ushtrimit të aktivitetit tregtar.
2. Publikimi në faqen zyrtare të DPPI-së do të bëhet kundrejt pagesës së tarifës përkatëse të parashikuar në vendimin nr. 883, datë 13.5.2009, të Këshillit të Ministrave, “Për miratimin e tarifave për regjistrimin e objekteve të PI-së”.